OzLabs/hebrew-wiki-articles huggingface dataset:
טונה כחולת-סנפיר צפונית

טונה כחולת-סנפיר צפונית או טוּנָה הָדִּית (שם מדעי: Thunnus tonggol) הוא מין של דג ממשפחת הקולייסיים השייך לסוג טונה. הטונה מצויה בימי האזור האינדו-פסיפיים. היא דומה במראה לטונה כחולת-סנפיר דרומית אך קטנה יותר.

טונה זו יכולה להגיע לאורך 145 ס"מ ולמשקל 35.9 ק"ג. טונה זו כחולת גוף וסנפירים אך קצרה יותר, קטנה יותר ובעלת סנפירי חזה קצרים. הטונה מגיעה לבגרות איטית יחסית לשאר הטונות אך חיה יותר זמן. 

כמו שאר דגי הטונה דג זה הוא טורף גדול הניזון ממיני מקרל, סרדין ואנשובי ודגים מתקהלים נוספים. הטונה היא דג מאוד מהיר היכול להוריד את סנפירו הגדול בצלילה ישירה אחרי הטרף.

לא ידוע מה מצב שימורה אך ייתכן כי היא תהיה בסכנה בעתיד.

==ראו גם==
*טונה כחולת-סנפיר

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1851
קטגוריה:טקסונים שתוארו בידי פיטר בליקר
קטגוריה:קולייסיים
אליפות ברזיל בכדורגל 1984

אליפות ברזיל בכדורגל 1984 הייתה הפעם ה-28 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-28 בינואר 1984 והסתיימו ב-27 במאי 1984. 

בתחרות השתתפו 41 קבוצות. התחרות נערכה במספר שלבים:

* 40 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בין הקבוצות שזכו במקום הרביעי בבית, נערכו משחקי מבחן ו-4 המנצחות העפילו לשלב השני.
* בשלב השני 28 קבוצות התמודדו ב-7 בתים על 14 מקומות בשלב השלישי. בנוסף לכך העפילה הקבוצה עם הישג הטוב ביותר מהמקום השלישי.
* בשלב השלישי לקבוצות שהעפילו מהשלב השני התווספה אברלנדיה שניצחה בסרייה ב'. הקבוצות הורגנו ב-4 בתים והתמודדו על 8 מקומות ברבע הגמר. 
* בהמשך נערכו שלבי הגמר, תוך משחקי בית ומשחקי חוץ בין הקבוצות.
 
במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. 

פלומיננסה זכתה באליפות. זו הייתה הזכייה השנייה בתולדות המועדון. 

==משתתפי התחרות לפי מדינות ברזיל==

==שלבי הגמר==

 

משתתפי משחק הגמר העפילו לגביע ליברטדורס

==שחקנים מצטיינים==
רוברטו דינמיטה, שחקנה של ואסקו דה גאמה כבש 16 שערים וזכה בתואר מלך השערים של האליפות. 

רוברטו קוסטה, שחקנה של אתלטיקו פרנאאנסה זכה בפרס "כדור הזהב" לכדורגלן העונה, העונה השנייה ברציפות.

==קישורים חיצוניים==
*[http://www.rsssfbrasil.com/tablesae/br1984.htm נתונים מאתר rsssf]
* [https://web.archive.org/web/20170725115725/http://futpedia.globo.com/campeonato/campeonato-brasileiro/1984 נתונים מאתר futpedia]

ברזיל
קטגוריה:עונות באליפות ברזיל בכדורגל
תמנון שבע הזרועות

ביצי תמנון שבע הזרועות
תמנון שבע הזרועות (שם מדעי: Haliphron atlanticus) הוא מין רכיכה ימית גדולה מסדרת התמנונאים המהווה את התמנון הכבד ביותר בעולם. מין זה הוא היחידי בסוגו ובמשפחתו.

אורכו מגיע ל-3.5 מטרים ומשקלו ל-75 קילוגרם. הוא קטן באורכו רק מהמין תמנון פסיפי ענק אך הוא הכבד שבמיני התמנונים. הוא בעל גוף אפור וראש מגודל והוא בעל הנעה סילונית איתה הוא שוחה ומתקדם. תמנון זה קרוי כך עקב כך שאחת מרגליו נמצאת קרוב מאוד לעיניו ונראית כמו חלק מהסיפון אך היא רגל רגילה ולתמנון יש כמו לשאר התמנונים 8 זרועות.

הפרט הגדול ביותר של תמנון זה נתפס סמוך לניו זילנד וכנראה שבדרום האוקיינוס השקט הם מגיעים לגדלים עצומים.

==קישורים חיצוניים==

==הערות שוליים==

קטגוריה:בעלי חיים שתוארו ב-1861
קטגוריה:טקסונים שתוארו בידי יפיטוס סטינטרופ
קטגוריה:תמנונאים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס האטלנטי
קטגוריה:מינים יחידים במשפחתם
קטגוריה:רכיכות יחידות בסוגם
דורבן מלאי

דוֹרבָּן מלאי (שם מדעי: Hystrix brachyura) הוא מין של מכרסם מהסוג דורבן המצוי בדרום-מזרח אסיה ועד לסין ולהודו.

== מאפיינים ==
אורכו של הדורבן 63–72 ס"מ, אורך הזנב 6–11 ס"מ ומשקלו 0.7–2.4 ק"ג. הדורבן בעל פרווה חומה עם ראש גדול ודורבנות לבנים ובקצוות שחורים. הקוצים פונים לאחורי הגוף ומתחילים מהראש. הבטן חשופה ועל הסנטר פס לבן.

הדורבן מתנהל בכבדות ביערות של הודו, נפאל, בנגלדש, דרום סין, תאילנד, קמבודיה, לאוס, וייטנאם, בורמה, סינגפור, מלזיה וכמה מאיי אינדונזיה כמו סומטרה ובורנאו. הוא יכול להימצא הן ביערות טרופיים והן בהרים עד לגובה 1,300 מטר.

הדורבנים מבלים בקבוצות קטנות המחפשות מזון בשעות הערב. מזונם העיקרי הוא שורשים, פקעות ופירות שנפלו והם יכולים לחפור באדמה בחיפוש מהיר אחר מזון. הם יאכלו גם נבלות, חרקים ופירות גדולים מעצי Chisocheton cumingianus.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:דורבניים
קטגוריה:הודו: יונקים
קטגוריה:תאילנד: יונקים
קטגוריה:סינגפור: יונקים
קטגוריה:קמבודיה: יונקים
קטגוריה:מלזיה: יונקים
קטגוריה:יונקים ביערות הגשם של דרום-מזרח אסיה
קטגוריה:בעלי חיים שתוארו ב-1758
אורנוניים

דג מהסוג Diaphus
אוֹרְנוּנִיִּים (שם מדעי: Myctophidae) היא משפחה של מקריני סנפיר מסדרת הפנסאים, החיים בעומק האוקיינוס.

במשפחה נמצאים מרבית המינים בסדרת הפנבאים הכוללים דגי ים באורך 2-30 ס"מ, די קטנים באורכם ובעלי עיניים גדולות ויכולת להארה ביולוגית. דגים אלה חיים במצולות של כל האוקיינוסים, כולל של האוקיינוס הדרומי והם מהווים את המסה הגדולה של דגי העומק - כ-65% מדגי המצולות שייכים למשפחה זו. הם צוללים לעומקים של 300-1,500 מ' מתחת לגלים אך עולים בלילות לפני המים.

לדגים אלה עיניים גדולות, לסתות גדולות וראש מעוגל, הגוף מוארך והסנפירים צרים. על צידי גופם ישנם תאים זוהרים.

דגים אלה ניזונים בעיקר מפלנקטון ומיצורי ים זעירים כמו קריל. הם עצמם נטרפים על ידי מאות טורפי ים רעבים המחפשים את הלהקות הגדולות. הם כוללים לווייתנים שונים כמו דולפינים ולווייתן גדול-סנפיר, כרישים, בטאים, דגי גרם אחרים כמו הטונה, דג-חרב, מפרשן וחוטמניים, דיונונים גדולים כמו דיונון הומבולדט, עופות ים רבים ביניהם פינגווין מלכותי, כלבי ים ועוד.

==סוגים==
{|
|
* Benthosema
* Bolinichthys
* Centrobranchus
* Ceratoscopelus
* Diaphus
* Diogenichthys
* Electrona
* Gonichthys
* Gymnoscopelus
*סוג ומין יחיד Hintonia candens
* Hygophum
|
*סוג ומין יחיד Idiolychnus urolampus
*סוג ומין יחיד Krefftichthys anderssoni
* Lampadena
*סוג ומין יחיד Lampanyctodes hectoris
* Lampanyctus
*סוג ומין יחיד Lampichthys procerus
* Lepidophanes
* Lobianchia
* Loweina
* Metelectrona
* Myctophum
|
* Nannobrachium
*סוג ומין יחיד Notolychnus valdiviae
* Notoscopelus
* Parvilux
* Protomyctophum
*סוג ומין יחיד Scopelopsis multipunctatus
* Stenobrachius
* Symbolophorus
* Taaningichthys
* Tarletonbeania
* Triphoturus
|
|}
==קישורים חיצוניים==

*
* 

קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
קטגוריה:פנסאים
לורקה (כדורגל)

סמל המועדון בשנים 2010-2016
לורקה פוטבול קלוב (בספרדית: Lorca Fútbol Club S.A.D) היא קבוצת כדורגל ספרדית מהעיר לורקה שבמורסיה. הקבוצה משחקת באצטדיון פרנסיסקו ארטס קראסקו המכיל 8,120 מקומות ישיבה.

==היסטוריה==
המועדון הוקם ב-2003 בשם לה הויה דפורטיבה על ידי הבנאי פדרו רוסל, שהיה הספונסר של הקבוצה בשנים הראשונות שלה.

בשנת 2010, המועדון שינה את שמו לשם לה הויה לורקה, לאחר שהמועדון עלה לראשונה בתולדותיו לטרסה דיוויסן, אך המועדון עדיין המשיך לשחק בלה הויה. פדרו רוסל התפטר מתפקידו כנשיא, ולואיס חימנז החליף אותו. במהלך השנים האלה, הקבוצה כונתה בשם El Brócoli Mecánico (שעון הברוקולי) על שם הירק, שהוא הייצוא המקומי הגדול ביותר. בשנת 2011, הקבוצה התחילה לשחק את משחקיה באצטדיון פרנסיסקו ארטס קראסקו בלורקה.

ב-2013 לה הויה לורקה עלתה לראשונה בתולדותיה לסגונדה ב' באמצעות פלייאוף העלייה, שבו גברה באמצעות שערי חוץ על פנייה דפורטיבה לאחר תיקו 4—4 בסיכום שני המשחקים. הקבוצה סיימה כסגנית בגביע הפדרציה הספרדית, בהצלחתו הראשונה של המועדון בכדורגל הלאומי.

בעונות הבאות, המועדון משך תשומת לב על המדים שלו, כשהחולצת החוץ נראתה כמו ברוקולי.

ב-8 ביולי 2016, המועדון שינה את שמו לשם לורקה פוטבול קלוב כאשר הוא נרכש על ידי כדורגלן העבר והמאמן הסיני שו גנבאו. בנובמבר 2016, כאשר לורקה שיחקה נגד חומייה המשחק שודר בשידור חי באינטרנט בסין, גם חומייה נמצאת תחת בעלות סינית.

ב-27 מאי 2017, הקבוצה העפילה לסגונדה בפעם הראשונה בתולדותיה, לאחר תיקו 0-0 בבית נגד אלבסטה בפלייאוף העלייה (1-1 בסיכום, ולורקה עלתה בגלל שער חוץ).

==עונות==
* לה ליגה: 0 עונות.
* הליגה הספרדית השנייה: 1 עונות. (כולל עונת 2017/18)
* הליגה הספרדית השלישית: 4 עונות.
* הליגה הספרדית הרביעית: 3 עונות.
* ליגות אזוריות: 3 עונות.
* הליגה השישית: 4 עונות.

==קישורים חיצוניים==
* 

==הערות שוליים==

קטגוריה:קבוצות כדורגל ספרדיות
קטגוריה:מורסיה (קהילה אוטונומית)
קטגוריה:קבוצות כדורגל שהוקמו ב-2003
אפקט הקוברה

אפקט הקוברה המכונה גם אפקט החולדה (באנגלית: Cobra effect או Rat effect) מתרחש כאשר פעולה שמטרתה לפתור בעיה מחמירה את הבעיה.

==מקור המונח==
מקור המונח אפקט הקוברה באנקדוטה מתקופת הראג' הבריטי. לפי האנקדוטה, הממשל הבריטי גילה דאגה בשל מספר הקוברות בדלהי, וחילק פרס כספי למי שיביא גופה או עור של קוברה למשרדי הממשלה. בתגובה לכך, מספר לא מועט של אזרחים החלו לגדל קוברות על מנת להרוג אותן ולקבל את הפרס. לאחר שהממשל הבין שזה מה שקורה, הפרס בוטל ובתגובה לכך שחררו התושבים את כל הקוברות לחופשי, ומספר הקוברות באזור גדל. את המונח טבע הכלכלן הגרמני הורסט זיבֶּרט.

מקור המונח אפקט החולדה במקרה דומה שהתרחש בהאנוי שבווייטנאם, כאשר האזור היה מושבה צרפתית. הממשל הצרפתי חילק פרס על לכידת חולדות, והבאת זנבן לנציג הממשל. כתוצאה מכך, מעבר לפתיחת חוות לגידול חולדות, החלה לגדול אוכלוסיית החולדות חסרות הזנב בהאנוי, מכיוון שלוכדי החולדות היו לוכדים אותן, קוטעים את זנבן ומשחררים אותן לחופשי.

== שימוש ==
ברוב הדיסציפלינות המדעיות נעשה שימוש במונח במשמעותו המקורית. בכלכלה ובפוליטיקה נהוג להשתמש במונח בהקשר של תמריץ שגוי.

==לקריאה נוספת==
* .

==הערות שוליים==

קטגוריה:כלכלה התנהגותית
אלגוריתם לאס וגאס

במדעי המחשב, אלגוריתם לאס וגאס הוא אלגוריתם אקראי שמחזיר תוצאות נכונות בלבד. אם הוא לא השיג כזו, הוא מודיע על כישלון. במילים אחרות, אלגוריתם לאס וגאס אינו מהמר על נכונות התוצאה, אלא רק על המשאבים המשמשים לצורך החישוב. 

דוגמה פשוטה היא מיון מהיר אקראי, כאשר איבר הציר נבחר באופן אקראי, אבל התוצאה תמיד ממוינת. ההגדרה הרגילה של אלגוריתם לאס וגאס כוללת את ההגבלה שתוחלת זמן הריצה תמיד תהיה סופית, כאשר התוחלת מתבצעת מעל מרחב המידע האקראי, או האנטרופיה, בהם האלגוריתם משתמש. הגדרה חלופית דורשת שאלגוריתם לאס וגאס תמיד יסתיים (יהיה יעיל), אך הוא עשוי לתת כפלט סמל שאינו חלק ממרחב הפתרונות כדי לדווח על כשל במציאת פתרון.

אלגוריתמים מסוג לאס וגאס הוצגו על ידי לסלו בבאי ב-1979, בהקשר של בעיית איזומורפיות גרפים, כזוג לאלגוריתם מונטה קרלו. ניתן להשתמש באלגוריתמים מסוג לאס וגאס במצבים בהם מספר הפתרונות האפשריים מוגבל, וכאשר אימות נכונותו של הפתרון המועמד הוא קל יחסית, בעוד חישוב הפתרון הוא מורכב.

מקור השם מהעיר לאס וגאס, אשר ידועה כסמל להימורים.

== מחלקת סיבוכיות ==
מחלקת הסיבוכיות של בעיות הכרעה להן קיים אלגוריתם לאס וגאס עם תוחלת זמן ריצה פולינומית, היא ZPP.

מתקיים כי <math> \textrm{ZPP} = \textrm{RP} \cap \,\text{co}\,\textrm{-RP} \!</math>, דבר הקשור באופן הדוק עם הדרך שאלגוריתמים מסוג לאס וגאס נבנים לעיתים. כלומר המחלקה RP מורכבת מכל בעיות ההכרעה להן קיים אלגוריתם זמן-פולינומי אקראי המחזיר תשובה נכונה, כאשר התשובה הנכונה היא "לא", אבל רשאי לטעות בהסתברות מסוימת הרחוקה מ-1, כאשר התשובה היא "כן". כאשר קיים אלגוריתם כזה עבור בעיה והמשלימה שלה (התשובות "כן" ו "לא" מוחלפות), ניתן להריץ בו זמנית את שני האלגוריתמים ובאופן חוזר ונשנה: להריץ כל אחד מספר קבוע של צעדים, בתורנות, עד שאחד מהם מחזיר תשובה ודאית. זו הדרך הרגילה לבנות אלגוריתם לאס וגאס הפועל בתוחלת זמן פולינומית. שימו לב כי באופן כללי אין חסם עליון על זמן הריצה של המקרה הגרוע של אלגוריתם לאס-וגאס.
== הקשר לאלגוריתם מונטה קרלו ==
באלגוריתם מונטה קרלו, בדומה ללאס וגאס, המשאבים בשימוש חסומים אבל לא מובטח שהתשובה נכונה. על ידי יישום של אי-שוויון מרקוב, ניתן להמיר אלגוריתם לאס וגאס לאלגוריתם מונטה קרלו באמצעות סיום מוקדם.

== ראו גם ==
* אלגוריתם אטלנטיק סיטי
* אקראיות

== קישורים חיצוניים ==
* המדריך לאלגוריתמים ותורת החישוביות, CRC Press LLC, 1999. 
* אלגוריתם "לאס וגאס" ב"מילון של אלגוריתמים ומבני נתונים [באינטרנט], פאול א. בלק, ארצות הברית, המכון הלאומי לתקנים וטכנולוגיה. זמין מ: 17 יולי 2006. (גישה מאי 09, 2009)[https://xlinux.nist.gov/dads/HTML/lasVegas.html]

== הערות שוליים ==

קטגוריה:אלגוריתמים
יוסי דינה

יוסי דינה (באנגלית: Yossi Dina; נולד ב-21 באוגוסט 1954) הוא איש עסקים ישראלי אמריקאי, יזם ובעל תוכנית ריאלטי ב בשם "יוסי 90210".

==ביוגרפיה==
דינה נולד בישראל וגדל בקיבוץ. שירת בצה"ל כקצין מודיעין. עבר לעבוד בפריז, ובגיל 23 עבר לגור בלוס אנג'לס, שם מכר תכשיטים מדלת לדלת.

נודע בשם "המשכונאי לעשירים ומפורסמים". לאחר שפתח בית עבוט בשם "The Dina Collection" בבוורלי הילס. דינה עשה מעבר והחל לבצע עסקים עם סלבריטאים רבים. חנותו של דינה מוכרת ציורים, פסלים, תכשיטים, שעונים, מהדורות ראשונות, מכוניות ומזכרות בשווי של מיליוני דולרים.

בשנת 2014 הגיע לביקור בישראל וביצע מספר רכישות וראיונות טלוויזיוניים.

דינה גר במאליבו, בבית שהיה שייך לזמר ולקומיקאי אל ג'ולסון.

==קישורים חיצוניים==

==הערות שוליים==

קטגוריה:אנשי עסקים אמריקאים
קטגוריה:אמריקאים ממוצא ישראלי
קטגוריה:מהגרים מישראל לארצות הברית
קטגוריה:מאליבו: אישים
קטגוריה:ישראלים שנולדו ב-1954
אלגוריתם אטלנטיק סיטי

אלגוריתם אטלנטיק סיטי הוא אלגוריתם אקראי הפועל בזמן-פולינומי ועונה בצורה נכונה לפחות 75% מהזמן (או, בכמה גרסאות, ערך אחר גדול מ-50%). המונח "אטלנטיק סיטי" הוצג לראשונה ב-1982 על ידי ג'יי פין בכתב יד שלא פורסם שכותרתו השוואה של בדיקות הסתברותית לבדיקת ראשוניות.

המחלקות הנפוצות האחרות של אלגוריתמים אקראיים הן אלגוריתם מונטה קרלו ואלגוריתם לאס וגאס. אלגוריתם מונטה קרלו הוא תמיד מהיר, אבל צודק רק בהסתברות גבוהה. מצד שני, אלגוריתם לאס וגאס תמיד צודק, אבל מהיר רק בהסתברות גבוהה. אלגוריתם אטלנטיק סיטי הוא אלגוריתם זמן-פולינומי אקראי, שצודק בהסתברות גבוהה ומהיר בהסתברות גבוהה.

== הערות שוליים ==

קטגוריה:קריפטוגרפיה
קטגוריה:אלגוריתמים
רצח מרגריטה לאוטין

רצח מרגריטה לאוטין התרחש ב-28 ביולי 2008 בחוף בבת ים. לאוטין, בת 31 מיהוד, בילתה בחוף הים יחד עם בעלה ושני ילדיה, ונרצחה במהלך ניסיון חיסול כושל של העבריין רמי אמירה. 
==רקע==
רונן בן עדי ואדם נוסף הגיעו לקרבת חוף טובגו בבת ים ופתחו בירי מאקדחיהם לעבר קבוצת אנשים שישבו בחוף, שחלקם משתייכים לארגון הפשע של יצחק אברג'יל. שניים מתוך הקבוצה החלו להימלט וכאשר חלפו בסמוך למשפחת לאוטין נורתה מרגריטה ונרצחה. שני ה"חיילים" בארגונו של אברג'יל שאליהם כוון הירי, בהם אמירה, נעצרו והועברו לחקירה. רונן בן עדי נמלט מהחוף, עלה על קטנוע גנוב שהחנה שם מראש, ונסע בו ברחובות בת ים עד למקום מפגש שקבע מראש עם שמעון סבח, שם נטש את הקטנוע, עלה על מכוניתו של סבח, שהמתין לו, ושניהם המשיכו בנסיעה עד שנעצרו על ידי המשטרה. 

כשבועיים לאחר הרצח דנה בו ועדת הפנים והגנת הסביבה של הכנסת, בנוכחות קרוביה של מרגריטה לאוטין. בישיבה תיאר קובי זריהן, ראש זרוע חשיפה ביאחב"ל, את פעילות השוטרים שהיו באזור בעת הרצח:

במסגרת חקירת הרצח נעצר אברג'יל. רונן בן עדי ושמעון סבח הועמדו לדין. במשפטם העיד גם אלכס לאוטין, בעלה של מרגריטה לאוטין, שתיאר: 
. הנאשמים והפרקליטות הגיעו להסדר טיעון שבמסגרתו הורשע בן עדי ברצח ובקשירת קשר לביצוע פשע וסבח הורשע בקשירת קשר לביצוע פשע ובסיוע לאחר מעשה. בן עדי נידון למאסר עולם וסבח נידון למאסר בפועל בן 7 שנים ומאסר על תנאי של 18 חודשים למשך שלוש שנים. בנוסף קבע בית המשפט כי הם ישלמו פיצוי של 350 אלף ש"ח לילדיה של מרגריטה לאוטין. בגזר הדין ציין בית המשפט כי "מעטים המקרים בהם נתקלנו שבמסגרת הסדר טיעון מודה נאשם בחמורה שבעבירות בספר החוקים, שהעונש הקצוב לצידה הוא עונש מנדטורי של מאסר עולם".

ב-2013 הגישה משפחת לאוטין תביעה נגד המשרד לביטחון הפנים ועיריית בת ים בטענה לרשלנות. לטענת המשפחה בעת הרצח היו בחוף שוטרים רבים שעקבו אחר יעד החיסול, וגם מאבטחים של העירייה אשר יכלו למנוע את הרצח. לאחר דיונים אחדים בתביעה קבע בית המשפט כי "ניתן היה להתרשם כי המשטרה לא התרשלה במהלך האירועים שקדמו לאירוע הרצח, ואף פעלה היטב גם במהלך האירוע כך שהרוצח והמסייע נתפסו והועמדו לדין", ובעקבות המלצת בית המשפט ב-2017 משכה המשפחה את התביעה.

==קישורים חיצוניים==
* 

== הערות שוליים ==

לאוטין, מרגריטה
קטגוריה:2008 בישראל
קטגוריה:בת ים: אירועים
לאוטין, מרגריטה
שחיינית רחבת-מקור

שחיינית רחבת-מקור או שחיינית אדומה (שם מדעי: Phalaropus fulicarius) היא מין של עוף מים ממשפחת החרטומניים.

== מאפיינים ==
מידות ממוצעות: אורך: 21 ס"מ. משקל: 63 ג' לנקבה, 50 ג' לזכר. מוטת כנפיים 42 ס"מ.
 
שלא כמקובל בעולם העופות הנקבה גדולה מהזכר, וצבעונית יותר ממנו בלבוש הקיץ שלה: כיפה שחרחרה, לחיים לבנות, גרון וגחון בצבע אדמדם-חלוד, מקור צהוב עם קצה שחור, גב מפוספס בחום-לבן ורגליים אפורות. לבוש החורף פחות צבעוני, בצבעי לבן, אפור ואפור-תכול. בלבוש זה דומה שחיינית רחבת מקור לשחיינית צרת מקור והאבחנה העיקרית בין המינים נעשית על-פי צורת המקור, שהוא עבה יותר אצל הראשונה.

השחייניות מתאפיינות בקרומי-שחייה נפרדים, כלומר, אחד בכל אצבע. מאפיין זה נמצא אצל מעט עופות מים, ביניהם האגמייה.

== תזונה ==
מין זה ניזון מפלנקטון, חרקי מים וסרטנים ירודים. דרך ליקוט המזון היא ייחודית: השחיינית שוחה במעגלים קטנים, יוצרת מערבולת קטנה, ומלקטת במקורה, תוך כדי סיבוב, את המזון שעולה במערבולת.

== תפוצה ואזורי מחיה==
שחייניות רחבות מקור חיות ודוגרות בחוג הארקטי של אירו-אסיה - גרינלנד, איסלנד, סיביר - ובצפון אמריקה. לקראת החורף הן נודדות לדרום אפריקה ודרום אמריקה בהתאמה (ר' מפת תפוצה קיץ-חורף). בשל עובדה זו הן נחשבות לנודדות ארוכות-טווח.

בישראל הן נחשבות למזדמנות נדירות ביותר, עם תצפיות בודדות בכל שנה.

אזורי המחיה שלהן הם מקווי מים, והן מבלות את רוב זמנן בשחייה (מכאן שמן). הן מותאמות למחיה במים מתוקים ומלוחים כאחת, ומרבות להימצא בלב ים, בעיקר בעונת הנדידה והחורף.

==רבייה==
מין זה מתאפיין בהתנהגות רבייה יוצאת דופן, שנצפית רק אצל מיני ציפורים מעטים: היפוך תפקידים בין הזכר לנקבה. לא רק שהנקבה היא המחזרת אחרי הזכר אלא שלאחר הטלת הביצים היא עוזבת את הקן ומחפשת בן זוג אחר לרבייה. תופעה זו נקראת רבייה פוליאנדרית - נקבה אחת עם מספר זכרים. הדגירה וגידול האפרוחים מוטלים על הזכר לבדו. גם הנדידה דרומה מתבצעת בנפרד: הנקבות יוצאות מוקדם יותר, מיד לאחר הטלת הביצים האחרונה. הזכרים והצאצאים הצעירים יוצאים דרומה כחודש-חודשיים לאחר מכן.

== גלריה ==
<gallery widths="150px" heights="150px">
Phalaropus fulicarius 1.jpg
Red Phalarope (Phalaropus fulicarius).jpg
Red Phalarope Barrow AK.jpg
Phalaropus fulicarius 10.jpg
Phalaropus fulicarius MHNT.ZOO.2010.11.119.14.jpg |Museum specimen 
</gallery>

==קישורים חיצוניים==

* [https://www.ynet.co.il/article/H1Rcq6Op8 יום האב הבינלאומי: ציפורי ישראל ששינוי תפקידים] אתר ynet.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חרטומניים
קטגוריה:ארץ ישראל: חרטומניים
קטגוריה:האזור הארקטי: עופות
קטגוריה:בעלי חיים שתוארו ב-1758
ממלכות נסתרות

ממלכות נסתרות (באנגלית: Hidden Kingdoms) היא מיני סדרת-טבע תיעודית שהופקה על ידי ה-BBC. סדרה זו חוקרת יצורים קטנים בטכניקה המאפשרת לראות את נקודת מבטם על העולם ואיך נצפה העולם מעיניהם.

נצפים בסדרה: מינים שונים של זוחלים דו-חיים ויונקים כולל מינים נדירים ובעלי התנהגויות מרשימות, את הסדרה מקריין סטיבן פריי.

== פרקי הסדרה ==
#מתחת השמיים הפתוחים - הפרק מתאר את חייו של חדף פיל החי באפריקה, מימי ינקותו עד לבגרותו. את שרידותו גם לאחר מות אימו ומתעד את הקשיים והשיטות שלו כדי לשרוד. בנוסף מתועדים חייו של עכבר החגבים החי במדבריות סונורה שבארצות הברית. הפרק מתעד את חייהם של העכברים בצל אימם וחיי משפחה, עד לבגרותם וחיי בדידות במדבריות. את הצייד למאכל של עקרבים ארסיים בטכניקה ובחסינות שאינה פוגעת בעכברים. בפרק מתועד מחזה נדיר של ירידת גשם במדבר ואת ההתמודדות של העכבר עמו, גשם זה מתרחש לעיתים רחוקות ופעם אחת בכל ימי חייו של עכבר מסוג זה.
#סודות היער - הפרק מתאר את חייהם של שני טמיאסים ביערות צפון אמריקה את ההגמוניה ויחסי החברות ביניהם. איך הם מתכוננים לחורף באגירת אגוזים, בעוד האחד מתכונן הטמיאס הגדול יותר גונב ממנו את האגוזים שאגר הראשון, מה שמצריך אותו ליטול סיכונים וללקט בטריטוריה לא לו מה שמוביל לעימות ולגירוש. לאחר הגירוש הוצרך ללקט בשטחים פתוחים תחת עיניהם של עופות דורסים, והימלטות של הטמיאס מעוף דורס שכמעט גרם למותו. בנוסף מתועדים חייו של חדף העצים החי בג'ונגל הטרופי הצורך אוכל מידי שעתיים. הפרק מתאר את דרכי התמודדותו כדי לאכול פירות, את שיטותיו לחמוק משאר בעלי חיים הבאים אף הם לאכול פירות ואת ההימלטות ממארב נחשים שכמעט גרמו למותו.
#היער האורבני - הפרק האחרון מתאר את המרמוסט המצוי החי בריו דה ז'ניירו בברזיל ומנסה לשרוד בעיר על ידי תנועה בלהקה, מציאת פירות שאנשים זורקים והימלטות מחתולים טורפים. בצד השני של העולם, בטוקיו, חיפושית זבל מתמודדת עם חיפושיות אחרות בהימורים אך נזרקת כאשר היא מפסידה. עתה עליה לחפש את עצי הבמבוק מהם היא ניזונה ונמצאים במרחק גדול מטוקיו. בדרכה היא נמלטת מטורפים כמו עטלפים, שממיות ועורבים.
== קישורים חיצוניים ==

קטגוריה:BBC: תוכניות וסדרות
קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות טבע
פיישוטו

פיישוטו (בפורטוגזית Peixoto) הוא שם משפחה, פורטוגזי וברזילאי, שבמקור בשפה הפורטוגזית משמעותו "דג קטן" או "דגיג" . שם משפחה זה נפוץ בקרב העם הפורטוגזי ובקרב ברזילאים ממוצא פורטוגזי, וכמו כן אצל יהודים פורטוגזים שחיו בפורטוגל ונפוצו בפזורה הספרדית-פורטוגזית בעולם.
אצל היהודים בעיקר במזרח התיכון – למשל, בסוריה ובארץ ישראל, לשם זה אומצו כתיבים נוספים: הכתיב האיטלקי Picciotto (פיצ'וטו) או הכתיב וההיגוי העברי "פיג'וטו", בהשפעת הטורקית והערבית.

קטגוריה:שמות משפחה
בית מגדל

בית המגדל "מגדל הולבר", דרום לנקשייר, [[סקוטלנד]]
בית מגדל הוא טירה קטנה, שבה יש מגדל בודד. מגדל זה בנוי מאבן והוא משמש להגנה ולמגורים. 

סוג זה של טירות היה נפוץ בימי הביניים, באזורים בהם שלטה האצולה הזוטרה, בלא כפיפות משמעותית לאצולה הבכירה או למלך. בית המגדל איפשר מגורים ושליטה של משפחת האצולה הזוטרה המקומית באזור החקלאי ששייך לה. הוא איפשר לה להתבצר מפני החקלאים הכפופים לה ואיפשר לה לאסוף אותם אל תוך הביצור כדי להגן עליהם. הוא איפשר לה לאחסן את המסים שהיא גבתה מהחקלאים במקום בטוח מפני גנבים, כמו גם מפני גובי המיסים של מי שמתיימר ליצג שלטון כללי רופף. באירלנד, למשל, נבנו בין המאה ה-14 למאה ה-17 כמעט שלושת אלפים בתי מגדל.

במאה ה-18 וה-19, איבדו הטירות (מכול הסוגים) הרבה מהערך ההגנתי שלהן עקב התקדמות הטכנולוגית של ארטילריה. בנוסף, איבדו גם את תפקידן בשמירה על הסדר המקומי. בתקופה זו, האצולה, שאיבדה גם היא ממעמדה, כבר לא הצליחה לעמוד בהוצאות אחזקתן של הטירות. טירות גדולות נמכרו לעשירים, או שהפכו למוזיאונים ובתי מלון. לעומתן, נמכרו בתי מגדל לאנשים אמידים, שאינם עשירים באופן קיצוני, אך חובבי היסטוריה, שמעוניינים לגור במבנה לשימור. בתי מגדל אחרים הפכו למסעדות כפריות.

איים הבריטיים לפי המחוז. באופן כללי, במחוזות בהם שלטונו של מלך אנגליה היה יציב יותר, ישנם פחות בתי מגדל.]]

==קישורים חיצוניים==

קטגוריה:טירות
חופמי עקום-מקור

חופמי עקום-מקור (שם מדעי: Anarhynchus frontalis) הוא מין עוף יחיד בסוגו במשפחת החופמיים האנדמי לניו זילנד ומצוי בסכנת הכחדה. החופמי נפוץ בשני האיים של ניו זילנד.

אורכו של החופמי 20–21 ס"מ ומשקלו 43–71 גרם. החופמי בעל צוואר, חזה ובטן לבנים עם כיפה כהה ופס שחור על הסנטר. האזור סביב העיניים אפור, אך מעליו פס לבן. המקור שחור ומעוקל הצידה בשונה משאר החופמיים. יש מעט מאוד הבדלים בין הזכר לנקבה.

חופמי זה מצוי על חלוקי אבנים סביב חופי הנהרות והגדות בניו זילנד והוא מצויד במקור איתו הוא יכול לשלוף מהאבנים רכיכות וסרטנים קטנים בקלות יחסית. בניו זילנד אין טורפים יבשתיים, וכך החופמי יכול לאכול עם המקור בלי לכופף את ראשו ולפקוח עין על השמיים משם מגיעים עופות דורסים.

== קישורים חיצוניים ==

* 

== הערות שוליים ==

קטגוריה:בעלי חיים שתוארו ב-1830
קטגוריה:טקסונים שתוארו בידי ז'אן רנה קונסטן קוי
קטגוריה:חופמיים
קטגוריה:עופות יחידים בסוגם
קטגוריה:ניו זילנד: עופות אנדמיים
אלכסנדר קמינסקי

אנדרטת הזיכרון לקמינסקי, [[לודז']]
אלכסנדר קמינסקי (28 בינואר 1903 – 15 במרס 1978) היה מורה, סופר והיסטוריון פולני. במהלך כיבוש פולין על ידי גרמניה הנאצית במלחמת העולם השנייה הנהיג התנגדות תחת שמות צופן. במהלך מלחמת העולם השנייה שירת בארמייה קראיובה והיה העורך הראשי של עיתונו החשאי של הארגון, Biuletyn Informacyjny. לאחר מותו הוכר כ "חסיד אומות העולם" על ידי יד ושם ב-5 במאי 1991.

== יצירותיו ==
<div style="direction: ltr;">
* Kamienie na szaniec (1943); פורסם גם באנגלית, תחת השם Stones for the Rampart (London, 1945).
Wielka Gra (1942, 1981)
* Przodownik. Podręcznik dla kierowników oddziałów Zawiszy (cz. 1-2, December 1942, II 1943, III 1944)
* Zośka i Parasol. Opowieść o niektórych ludziach i niektórych akcjach dwóch batalionów harcerskich
* Józef Grzesiak "Czarny"
</div>

=== יצירותיו בתקופה שבין שתי מלחמות העולם ===
<div style="direction: ltr;">
* Antek Cwaniak (1932)
* Książka wodza zuchów (1933)
* Krąg rady (1935)
* Narodziny dzielności
* Andrzej Małkowski (1934)
</div>

==קישורים חיצוניים==

== הערות שוליים ==

קטגוריה:אישים הקבורים בבית הקברות הצבאי פובונזקי
קטגוריה:פולנים חסידי אומות העולם
קטגוריה:היסטוריונים פולנים
קטגוריה:סופרים פולנים
קטגוריה:בוגרי תנועת הצופים
קטגוריה:פולנים שנולדו ב-1903
קטגוריה:פולנים שנפטרו ב-1978
גדעון סהר

גדעון סהר (נולד ב-1952) הוא מנתח לב וריאות, מנהל המחלקה לניתוחי חזה ולב במרכז הרפואי סורוקה<ref></ref> (ממרץ 2006), פרופסור לכירורגיית חזה באוניברסיטת בן-גוריון בנגב.<ref></ref>

סהר עוסק בניתוחי מעקפים, ניתוחי מסתמים ותיקוני מסתמים, כירורגיה של אבי העורקים, ניתוחים זעיר פולשניים, ניתוחים ללא שימוש במכונת לב-ריאה וכן בהשתלת לב וריאות.

==ביוגרפיה==
סהר הוא בוגר הפקולטה לרפואה של האוניברסיטה העברית בירושלים. סהר בעל תואר מוסמך במינהל מערכות בריאות (MHA) של בית ספר למינהל עסקים על שם רקנאטי באוניברסיטת תל אביב ותואר מוסמך בכירורגיה, שאותו סיים בהצטיינות.

סהר התמחה בבית חולים בילינסון, במחלקה לניתוחי חזה ולב בניהולו של פרופ' ברנרדו וידנה. הוא השתלם בניתוחי חזה בבית חולים Erasem בבריסל , בבית חולים Pompidou Medical Center בפריז ובבית החולים מאונט סיני בניו יורק.

בין השנים 2003–2006 ניהל סהר את היחידה להשתלות לב בבית החולים בילינסון.

מאז חודש מרץ 2006 מנהל סהר את המחלקה לניתוחי חזה ולב במרכז הרפואי האוניברסיטאי סורוקה, בבאר שבע.

בדצמבר 2011 ביצע סהר, לראשונה בישראל, השתלה של מסתם לב ללא תפרים בטכנולוגיה רפואית מתקדמת וחדשנית.

בשנת 2011 הוגדר "שיאן השכר במגזר הציבורי" לאותה שנה, כשהשתכר 1.5 מיליון ש"ח.

סהר מכהן כיושב ראש ועדת הבחינות של המועצה המדעית של מנתחי הלב בישראל. משנת 2011, מכהן כיו"ר איגוד מנתחי הלב בישראל.

==מחקר==
סהר ורופאי מחלקתו עוסקים במחקר קליני ובמחקר בסיסי במגוון נושאים:
*פיזיולוגיה והיסטולוגיה של עורקי השד ושל עורק היד (Radial artery)
*אופטימיזציה של שימוש במעקפים עוקבים (Sequential)
*ביוכימיה של פרפור פרוזדורים (מחקר משותף)
*אי־סנכרון בהתכווצות הלב בקרב חולים עם ירידה בינונית עד קשה בתפקוד חדרי הלב
*המו־דינמיקה של שסתומי הלב
*טיפול בנוגדי קרישה לאחר השתלת שסתומים ביולוגיים
*הפחתת נזק קוגניטיבי
*היבטים פסיכו־סוציאליים של מחלות לב והאשפוז במחלקה לניתוחי לב

==קישורים חיצוניים==
*[https://hospitals.clalit.co.il/soroka/he/our-specialists/Pages/sahar-g.aspx פרופ' גדעון סהר, מנהל המחלקה לניתוחי חזה], באתר בית החולים סורוקה

==הערות שוליים==

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:מנתחי לב-חזה ישראלים
קטגוריה:סגל מרכז רפואי רבין
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל אוניברסיטת תל אביב: רפואה
קטגוריה:סגל המרכז הרפואי האוניברסיטאי סורוקה
קטגוריה:ישראלים שנולדו ב-1952
יצר הטוב

ביהדות, יצר הטוב הוא כינוי לכוח נפשי פנימי, או כוח רצון, המניע את האדם לדברים חיוביים באופן כללי (ולמצוות על פי התורה). היצר הטוב הופכי ליצר הרע, ומסייע לאדם לגבור עליו.

==מקורות==

היצר הטוב כישות, אינו מוזכר מפורש בתנ"ך. ולהפך, נכתב מפורשות ש"יצר לב האדם רע מנעוריו".
ואולם בספרות חז"ל בתלמוד ובמדרש מוצאים אנו את היצר הטוב, שאותו מקבל או רוכש האדם כסיוע להתמודד עם היצר הרע.

במסכת ברכות דרש רב נחמן בר רב חסדא את כפל היו"ד בפסוק "וייצר ה' אלהים את האדם" - 

שלא כמו היצר הרע, שמולד באדם ומוטמע בתכונותיו, היצר הטוב נתפס כסייען חיצוני, שמגיע לסייע לאדם ביום בר המצווה שלו, כשהוא מתחייב במצוות, כדי לעוזרו במלחמת היצר. רעיון זה מופיע בספר אבות דרבי נתן: . לפי דברי הרד"ק, היצר הטוב מגיע בתהליך נרכש .

זאת הסיבה שהיצר הטוב נקרא גם ילד מסכן וחכם. מקור הביטוי במדרש רבה: 

במקורות מאוחרים אף מצאנו כינוי ליצר הטוב מלאך החיים כקונטרה למלאך המוות. מי שמזכיר זאת בפירוש הוא רבי שמעון בן צמח דוראן שכותב: 

וקדם לו הרמב"ם בספרו מורה נבוכים: 

== במחשבת היהדות ==

על פי המסורת היהודית על האדם להגביר את היצר הטוב על היצר הרע. . גם בסדר התפילה מוזכרת מלחמת היצר ומוקדשות לה בקשות מיוחדות. היא מוזכרת בסדר ברכת המפיל.

כך גם בברכות השחר: .

בתוך כל אדם שוכנים שני יצרים: היצר הטוב והיצר הרע. ואלו מתמודדים ביניהם על השליטה. 

את הדברים מבאר המהר"ל מפראג 

===== העת החדשה =====
בספר התניא מובא שיצר הטוב ויצר הרע מקורם בשתי נפשות. לבני ישראל, לפי מחבר התניא, יש שתי נפשות, אחת נפש בהמית והשנייה היא הנפש האלוקית. והיצר הרע מקורו בנפש הבהמית. היצר הטוב מבוסס בעיקרו על המחשבה והמוח, ואילו היצר הרע מבטא את האמוציות והרגשות הספונטניים שעמם האדם נולד, שמטבעו נמשך האדם לתאוות גשמיות וגופניות. כהמשך לגישה זו, בחסידות חב"ד ובתניא בפרט מודגשת השיטה של "מוח השליט על הלב", כלומר לשלוט על הלב ועל האישיות ולכוון אותם לפי מסקנת השכל.

== ראו גם ==
* יצר הרע
* כיבוש היצר

==הערות שוליים==

קטגוריה:מיתולוגיה יהודית
קטגוריה:מיסטיקה יהודית
קטגוריה:פולקלור יהודי
קטגוריה:אתיקה
אקומאן

אקומאן (באווסטית: Akəm Manō; בפהלווי: Akōman; בפרסית: اکومن) הוא אחד מהדיווים הראשיים בדת הזורואסטרית. משמעות שמו היא "הרוח (או: המחשבה) הרעה". הוא זורע מחשבות רעות ופילוג בקרב הבריות, והוא משתקף בצערם של בני האדם. בחבור האנציקלופדי "דינכּרד" (המאה התשיעית) נאמר כי:

באחרית הימים הוא יילחם נגד והמן, אחד האמשא ספנדאן, שאחראי על הרוח (או: המחשבה) הטובה.

===בשאה נאמה===
בשאה נאמה של פרדוסי, רוסתם הורג שד בשם "אכְּוַאן-י דיו" (השד אכְּוַאן; اکوان دیو). ייתכן כי השם "אכְּוַאן" הוא שיבוש או צורה שונה של השם "אקומאן", סברה הנתמכת בכך שהשד אכואן הוא בעל מחשבות סוטות ורעות.

==הערות שוליים==

קטגוריה:זורואסטריות
קטגוריה:אלים זורואסטריים
אריה בר דרומא

אריה בר דרומא (נולד ב-1949) הוא כנר, ויולן ומלחין ישראלי.

==ביוגרפיה==
בר דרומא נולד בצ'רנוביץ שבאוקראינה. בגיל 6 החל ללמוד כינור ובגיל 12 זכה בפרס בפסטיבל יוקרתי לכישרונות צעירים בבוקרשט, רומניה. ב-1965 עלה לישראל עם משפחתו והמשיך את לימודיו אצל רמי שבלוב. בר דרומא הוא בוגר בית הספר תלמה ילין, ובעל תואר שני במוזיקה ותואר ראשון במוזיקולוגיה מאוניברסיטת תל אביב. בנוסף, מכהן כסולן ומנגן מוזיקה קאמרית עם "אנסמבל הסולנים הישראלי", אותו יסד בשנת 1979.

בר דרומא היה חבר בתזמורת הקאמרית הישראלית מאז 1977. בשנים 2010-2003 כיהן כמנכ"ל התזמורת הקאמרית הישראלית וכן מנהל השיווק ומנהל ההפקות של התזמורת. בזמן כהונתו כמנכ"ל התזמורת, הוביל בר דרומא תוכנית הבראה כלכלית שצימצמה את הגירעון השוטף עד לייצוב המאזן, ובכך אפשרה את המשך קיום התזמורת. מ-2010, לאחר סיום תפקידו כמנכ"ל, חזר לשמש כוויולן ראשי של התזמורת, תפקיד בו החזיק עד לפרישתו מן התזמורת ב-2012. בסמוך לתקופה זו הקים ביחד עם גלעד הילדסהיים הרכב מיתרים שנקרא "אנסמבל רלבנט", המורכב מ-15 נגנים ללא מנצח.

בר דרומא מנהל קריירה סולנית בארץ ובחו"ל ומוזמן באופן קבוע להופיע בפסטיבלים בינלאומיים, בכיתות אמן למוזיקה קאמרית וקומפוזיציה וכן לשמש שופט בתחרויות בינלאומיות. יצירותיו זכו לתגובות נלהבות של הקהל והביקורת בישראל, ארצות הברית, גרמניה, יוון, רוסיה וסינגפור.

אריה בר דרומא שימש כמנכ"ל אנסמבל סולני תל אביב בין השנים 2014–2018.

==קישורים חיצוניים==

* [http://www.habama.co.il/Pages/Description.aspx?Subj=5&Area=1&ArticleId=22602 מנכ"ל חדש לאנסמבל סולני תל אביב], באתר "הבמה"

== הערות שוליים ==

קטגוריה:כנרים ישראלים
קטגוריה:ויולנים ישראלים
קטגוריה:מלחינים ישראלים במוזיקה הקלאסית
קטגוריה:בוגרי תלמה ילין
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1949
ממלכת סלאבוניה

ממלכת סלָאבוניה הייתה חלק מממלכת הבסבורג, ולאחר מכן חלק מהאימפריה האוסטרית. בשנת 1867 נחתמה הפשרה האוסטרו-הונגרית של 1867 ולפיה נכללה סלאבוניה כחלק מהנחלות ההונגריות באימפריה, ובשנת 1868 נחתמה הפשרה ההונגרית-קרואטית ובה צורפה סלאבוניה לקרואטיה ליצירת ממלכת קרואטיה-סלאבוניה, שהתקיימה עד לאחר תבוסת האימפריה האוסטרו-הונגרית במלחמת העולם הראשונה בשנת 1918.

==רקע==
בשנת 1526 נהרג לאיוש השני, מלך בוהמיה והונגריה בקרב מוהאץ', ועם מותו נכחד בית יגלו (המשפחה ממנה באו מלכי פולין, ליטא, צ'כיה והונגריה). התבוסה הדגישה את חוסר היכולת של הנוצרים הפאודלים להילחם באימפריה העות'מאנית. בשנים לאחר מכן כבשו העות'מאנים את רוב שטחה של ממלכת הונגריה, ובכלל זה את אזור סלאבוניה, שנכלל בסנג'ק פוז'גה.

==היסטוריה==
בשנת 1699 נחתם הסכם קרלוביץ אשר סיים את מלחמת האימפריה העות'מאנית-הליגה הקדושה (1683–1699), ובמסגרת ההסכם העבירה האימפריה העות'מאנית לממלכת הבסבורג את רוב שטחי ממלכת הונגריה שהיו ברשותה, ובכלל זה את אזור סלאבוניה.

בתחילה נשלט האזור על ידי ממשל צבאי-אזרחי משותף, ותושביו היו פטורים ממסים אולם נאלצו לשרת בצבא הקיסרי, אולם בשנת 1745 הפך האזור לחלק מממלכת הונגריה והיה כפוף בנוסף לממלכת קרואטיה.

במהלך מהפכות 1848 באימפריה האוסטרית, הבאן הקרואטי יוסיף ילצ'יץ' (Josip Jelačić) שיתף פעולה עם האוסטרים בדיכוי המרד בהונגריה על ידי כך שפלש לתוך הונגריה. בנוסף הצליח הבאן ילצ'יץ' לסלק את הצמיתות מקרואטיה, מה שגרם להקטנת כוחם של בעלי האדמות, לחלוקת האדמות החקלאיות ולצמצום הסיכון לרעב. קרואטים רבים החלו להגר לארצות אמריקה, מגמה שנמשכה במאה השנים הבאות וגרמה ליצירת פזורה קרואטית גדולה.

בשנת 1867 הושגה הפשרה האוסטרו-הונגרית של 1867, ולפיה הפכה קרואטיה לנחלת כתר הונגרית. בשנת 1868 הושגה פשרה בין קרואטיה להונגריה ונחתמה הפשרה ההונגרית-קרואטית, ולפיה אוחדו ממלכות קרואטיה וסלאבוניה לממלכת קרואטיה-סלאבוניה. קרואטיה קיבלה אוטונומיה מסוימת בעניינים מנהליים, חינוכיים, דתיים ומשפטיים, בעוד שהונגריה נשארה אחראית על תחומי החוץ והביטחון.

==לאחר מכן==
ממלכת קרואטיה-סלאבוניה התקיימה עד לאחר תבוסת האימפריה האוסטרו-הונגרית במלחמת העולם הראשונה. עם תום המלחמה הוקמה מדינת הסלובנים, הקרואטים והסרבים, שלאחר מכן הצטרפה לממלכת סרביה ליצירת ממלכת הסרבים, הקרואטים והסלובנים, שהפכה בשנת 1921 לממלכת יוגוסלביה.

==כלכלה==
ממלכת סלאבוניה הייתה ברובה מדינה חקלאית, כמו ממלכת קרואטיה, והיא הייתה ידועה בייצור המשי שלה. החקלאות וגידול הבקר היו העיסוק הרווח ביותר של התושבים, ובנוסף גודלו במדינה תירס, קנבוס, פשתן, טבק וליקוריץ. כמות היין המיוצרת במדינה הייתה גם היא גדולה, ובמיוחד במחוז סריים. בנוסף הייתה קיימת גם תעשייה במדינה, ובשנת 1857 היא עמדה על 11.01% מכלל התעסוקה.

==ראו גם==
* ממלכת קרואטיה (ההבסבורגית)
* ממלכת דלמטיה
* ממלכת קרואטיה-סלאבוניה
* היסטוריה של קרואטיה

==קישורים חיצוניים==

קטגוריה:קרואטיה: היסטוריה
קטגוריה:הונגריה: היסטוריה
קטגוריה:האימפריה האוסטרו-הונגרית: מדינות
L3 טכנולוגיות

L3 טכנולוגיות, (באנגלית: L3 Technologies, נסחרת בבורסת ניו-יורק: LLL) לשעבר L-3 תקשורת אחזקות, היא  חברה אמריקאית שנוסדה בשנת 1997, המספקת מערכות שליטה ובקרה, תקשורת, מודיעין, מעק סמוי וסיור (C3ISR), וכן מוצרי אוויוניקה,  מוצרים ימיים,  מכשירים ושירותי אימון, מכשור מרחבי וניווט. לקוחותיה כוללים את מחלקת ההגנה של ארצות הברית, המחלקה לביטחון המולדת, סוכנויות המודיעים האמריקאיות, נאס"א, תעשיות אוויריות, קבלני תקשורת מסחריים, ולקוחות תקשורת אלחוטית.

L3 ממוקמת במוריי היל, מנהטן, ניו יורק והיא אחת מעשרת הקבלנים בעלי נפח העבודה הגדול ביותר מול ממשל ארצות הברית, בעיקר בתחום הביטחון. L3 מעסיקה מעל 38,000 עובדים (2016).

בשנת 2019 התמזגה החברה עם חברת האריס, והחברה הממוזגת קרויה L3Harris Technologies .

== מוצרים ==
* L-3 ProVision
* L-3 eXaminer SX, 3DX, ו XLB
* L-3 OptEX
* AVCATT, 
* Orchid,
* EOTech
* L-3 Sonoma EO, מערכות הדמיה, 1508M עיני דרקון, 1205MD, 2111X, 2514X, & 2711G

==קישורים חיצוניים==

* 

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:תעשיית נשק בארצות הברית
קטגוריה:חברות אלקטרוניקה אמריקאיות
דשון תומאס

דשון לרוי תומאס (באנגלית: Deshaun Leroy Thomas ; נולד ב-28 באוגוסט 1991) הוא כדורסלן אמריקאי המשחק בעמדת הסמול פורוורד באולימפיה מילאנו מליגת העל האיטלקית והיורוליג.

== קריירה ==
תומאס נבחר במקום ה-58 בדראפט ה-NBA ב-2013 על ידי סן אנטוניו ספרס. הוא הצטרף לסגל הקבוצה בליגת הקיץ של 2013 במהלכה השיג ממוצעים של 12.4 נקודות, 5.0 ריבאונדים ו -1.2 אסיסטים בחמישה משחקים. באוגוסט 2013 חתם בנאנטר הצרפתית לעונה אחת. בשלושים משחקי ליגה בנאנטר, הוא השיג ממוצעים של 12.2 נק', 3.9 ריבאונדים ו-1.1 אסיסטים למשחק והיה שותף לזכייה בגביע הצרפתי.

בחודש יולי 2014, שיחק שוב במדי הספרס בליגת הקיץ ובאוגוסט 2014, חתם על חוזה לשנה אחת בברצלונה מה-ACB. בארבעים ושלושה משחקי ליגה העמיד ממוצע של 8.4 נק' ו-2.8 ריבאונדים למשחק.

בספטמבר 2015, חתם תומאס שוב בספרס, אך נחתך ממנה לאחר שהופיע בשני משחקי טרום עונה. תשעה ימים לאחר מכן, חתם באוסטין ספרס קבוצת הבת מליגת הפיתוח.

ביולי 2016, חתם תומאס על חוזה לעונה עם אופציה לעונה נוספת במועדון הטורקי אנאדולו אפס. ביוני 2017, אנאדולו התירה את החוזה עם תומאס, והשחקן הפך לשחקן חופשי.

ביולי 2017 חתם תומאס במכבי תל אביב על חוזה לעונה אחת עם אופציה לעונה נוספת שבסופו של דבר לא מומשה.

ב-30 ביולי 2018, חתם לעונה בפנאתינייקוס היוונית.

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי תל אביב
קטגוריה:כדורסלני ברצלונה
קטגוריה:כדורסלני אוסטין טורוס
קטגוריה:כדורסלני אנאדולו אפס
קטגוריה:כדורסלני נאנטר
קטגוריה:כדורסלני אוניברסיטת המדינה של אוהיו
קטגוריה:כדורסלני אוסטין ספרס
קטגוריה:כדורסלני פנאתינאיקוס
קטגוריה:כדורסלני באיירן מינכן
קטגוריה:בחירות דראפט של סן אנטוניו ספרס
קטגוריה:אינדיאנה: כדורסלנים
קטגוריה:אמריקאים שנולדו ב-1991
אחדות הקדושים

הכנסייה בשמים ובארץ. פרסקו בקתדרלת [[סנטה מריה נובלה, סביבות 1365.]]
אחדות הקדושים (יוונית: ἁγίων κοινωνίαν, לטינית: communio sanctorum) היא, בנצרות, הקשר הרוחני המחבר לגוף אחד את נשמות כל הנטבלים לכנסייה האחת האמיתית (החיים כמו גם המתים) בראשות ישו עצמו, שהוא הראש. כל המצויים באחדות הקדושים חולקים יחד באוצרותיה העל-טבעיים של הכנסייה. 

התאולוגיה העומדת מאחורי המושג מבוססת על מילות השליח פאולוס באיגרת אל האפסים פרק ד': <blockquote>;</blockquote>ובאיגרת הראשונה אל הקורינתים י"ב: <blockquote>
 .
</blockquote>השותפות באחדות הקדושים מקנה חלק בטובין הרוחניים שהם מנת חלקה של הכנסייה, לפי האמונה הנוצרית: הגאולה בסוף הימים, ההתקבלות לגן העדן לאחר המוות, השפע המתקבל בטקס האוכריסטיה בכח קרבנו של ישו, הזכויות בפני אלוהים הנצברות על ידי הנוצרים הצדיקים וכן הלאה. 

הגוף המיסטי של כלל המאמינים מחולק לשלוש קבוצות עיקריות, בייחוד בתפישתה של הכנסייה הקתולית. במינוחה של זו, הראשונה היא '<nowiki/>הכנסייה הלוחמת<nowiki/>' (Ecclesia militans), כל בני-התמותה המצויים בעולם הזה ונתונים במאבק נגד השטן והחטא במשך חייהם; השנייה היא '<nowiki/>הכנסייה המכפרת<nowiki/>' (Ecclesia poenitens), נשמות המתים שמתמרקות מחטאיהן לאחר המוות – רעיון זה מבוטא בעיקר אצל הקתולים, במושג כור המצרף, אם כי גם הנצרות האורתודוקסית מאמינה ביכולתם של המתים לשפר את מצבם הרוחני לאחר המוות ובצורך להתפלל עבורם. השלישית היא הכנסייה עטורת הניצחון<nowiki/>' (Ecclesia triumphans), המכילה את נשמות הנוצרים בגן העדן שגברו על פיתויי החטא בחייהם או התמרקו לאחר המוות. תפילותיהם ותחינותיהם של אלו מסוגלות לעזור הן לנוצרים החיים והן לאלו המכפרים לאחר המוות בצבירת זכויות רוחניות. כמו כן, מתוקף השותפות בין כלל המאמינים, הישגיהם של הצדיקים החיים אינם מוגבלים להם בלבד אלא נחלקים אף עם הנוצרים הממוצעים והחוטאים ומסייעים בעדם להתקדש. 

בהצהרת האמונה שהתקבלה בוועידת טרנטו ב-1563 סוכם עיקרון זה במילים: "כל מעשה טוב וצודק שנעשה על ידי האחד שייך לכלל." החוטאים שותפים באשראי השמימי המתקבל על ידי קהל הקדושים. לעומת זאת, הנטבלים הכופרים, הפלגנים והמומרים נכרתים מעל הכנסייה האמיתית כל עוד לא חזרו בהם ומאבדים את חלקם באוצרותיה, אם כי עודם מוזכרים בתפילות הכלל על מנת שישובו מדרכם. 

באמונה הנוצרית, אחדות הקדושים מהווה את המשכו היחיד של עם ישראל מן הברית הישנה כשהברית מתוך הקשר עם ישו ממלאת את הברית המגולמת בקיום התורה. 

המושג "אחדות הקדושים" נטבע לראשונה ככל הנראה בסוף המאה הרביעית על ידי הקדוש ניקטס מרמסיאנה, שהיה בישוף רמסיאנה (עיר רומאית, כיום בתחומי סרביה) אולי כחלק ממאבק במינים הוויגילנטיים שגינו את התפילות שביקשו מן הקדושים לעתור בפני האל. ניקטס הוסיף את המילים 'ובאחדות הקדושים' להצהרת האמונה שהוקראה בקהילתו, והצירוף עבר במהרה קנוניזציה. הוא נכלל כבר בנוסח השליחים הקדום () והתקבל בכנסיות המזרח והמערב. אף בנצרות הפרוטסטנטית, הדוחה את האמונה ביכולתם של הקדושים המתים להתערב למען המתפלל ברקיע ובכך שהכנסייה צוברת אשראי רוחני הניתן לחלוקה, משומרת האמונה באחדות הקדושים כמאגדת את כל הנטבלים ומקיימת ביניהם קשר רוחני ההופכם לגוף אחד. הרעיון של אחדות הקדושים מצוין רבות בנצרות, בין היתר בחגים כמו יום כל הקדושים ויום כל הנשמות.

==קישורים חיצוניים==
* 
* [http://www.newadvent.org/cathen/04171a.htm The Communion of Saints] באנציקלופדיה הקתולית
* [http://www.vatican.va/archive/ccc_css/archive/catechism/p123a9p5.htm אחדות הקדושים] בקטכיזם של הכנסייה הקתולית

==הערות שוליים==

קטגוריה:תאולוגיה נוצרית
מיקי גנור

מיכאל (מיקי) טוביה גנור (נולד ב-30 בינואר 1951) הוא איש עסקים ישראלי, לשעבר מפקד ספינת טילים בחיל הים. בתחילה הודה במתן שוחד והפך לעד מדינה בפרשת הצוללות, אך לאחר מכן חזר בו מעדותו והוא עומד למשפט באשמת הצעת שוחד, מתן שוחד ועבירות נוספות.

==ביוגרפיה==
גנור הוא בוגר בית הספר לקציני-ים עכו (1969). עם סיום לימודיו התגייס לחיל הים וסיים קורס חובלים. שירת בשייטת ספינות הטילים והגיע לדרגת רב-סרן כמפקד סטי"לים (אח"י חנית ואח"י קשת). בספטמבר 1981 השתתף במבצע הולנדי מעופף, לחילוצה של ספינת הטילים אח"י געש מדגם סער 3 של חיל הים, לאחר החפה לא-רצויה בחוף הסעודי. במבצע זה שירת גנור על אח"י חנית (סער 3), שנמנתה עם הכוחות המחלצים.

לאחר שחרורו מצה"ל עבד כמהנדס אלקטרוניקה בחברת תדיראן, ונשלח לווינה כנציג החברה. לאחר שעזב את תדיראן עבר להשקעות בנדל"ן באירופה. ב-1996 מונה לנציג בישראל של הבנק האוסטרי אוסטרייכישה פולקסבנקן . בשנת 2006 הקים, יחד עם ד"ר הלמוט טומאנק מאוסטריה, חברת השקעות בנדל"ן בשם "הולמרק פרופרטיס". גנור פעיל בחברות נוספות, ובהן "ט.ג ישראל – ייעוץ ימי בע"מ", העוסקת במתן ייעוץ בניהול משא ומתן ועסקאות עם משרד הביטחון.

בשנת 2009 החליף את ישעיהו ברקת, כנציג של התאגיד הגרמני "טיסנקרופ" בישראל. התאגיד מספק צוללות מסדרת דולפין AIP וספינות טילים. עד לאחרונה עורך הדין שייצג אותו היה דוד שמרון, שנחקר גם הוא במשטרה.

בספטמבר 2011 מינתה ממשלת קפריסין את גנור לקונסול של כבוד מטעמה בישראל. גנור היה קונסול הכבוד הראשון מטעם קפריסין.

גנור היה חבר בוועד המנהל ובחבר הנאמנים של המרכז האקדמי רופין.

=== פרשת הצוללות ===
ביולי 2017 נעצר ונחקר בחשד למתן שוחד בפרשת הצוללות. ב-20 ביולי חתם על הסכם עד מדינה. בהסכם נקבע כי גנור יועמד לדין ויורשע בגין עבירות מס, ירצה עונש מאסר לתקופה של 12 חודשים, וישלם קנס בסך 10 מיליון ש"ח, ובמקביל ישתף פעולה עם המדינה וימסור כל הידוע לו על עבירות שבוצעו בפרשה בעקבות זאת בוטל מעמדו כקונסול כבוד.

לפי תחקיר שפרסם העיתון הכלכלי הגרמני "הנדלסבלאט", גנור היה צפוי לקבל עמלה של עד 30 מיליון אירו מעסקת הצוללות. העיתון נסמך על מקורות פנימיים בתאגיד "טיסנקרופ".

ב-19 במרץ 2019 הודיע גנור לחוקריו בלהב 433 כי הוא חוזר בו מהסכם עד מדינה וכי לא נתן שוחד לאיש. גנור טען כי הופעלו עליו לחצים להפוך לעד מדינה. בעקבות זאת נעצר בחשד לשיבוש הליכי חקירה. ב-7 במאי 2019 הודיעה הפרקליטות על ביטול הסכם עד המדינה עם גנור, ובדצמבר 2019 הודיעה על כוונתה להעמידו לדין, בכפוף לשימוע, בעבירות של הצעת שוחד, מתן שוחד, הלבנת הון, עבירות מס ועבירות על חוק המפלגות. באפריל 2021 הוגש נגדו כתב אישום.

== חיים אישיים ==
גנור התגורר בווילה שכורה בקיסריה והוא בנה וילה במושב מכמורת.

מנישואיו לאילנה יש לגנור ארבעה ילדים. מהזוגיות שלו עם עורכת הדין אשלי אשכנזי יש לו שני ילדים.

==קישורים חיצוניים==
* [https://ecowiki.org.il/wiki/מיקי_גנור מיקי גנור] באתר אקו-ויקי
* 
* 
* 
* 

== הערות שוליים ==

קטגוריה:בוגרי בית הספר לקציני ים עכו
קטגוריה:בוגרי קורס חובלים
קטגוריה:אנשי עסקים ישראלים
קטגוריה:עדי מדינה ישראלים
קטגוריה:קונסולים של כבוד במדינת ישראל
קטגוריה:מכמורת: אישים
קטגוריה:קיסריה: אישים
קטגוריה:רבי-סרנים בצה"ל
קטגוריה:מפקדי ספינות טילים
קטגוריה:ישראלים שנולדו ב-1951
אליפות ברזיל בכדורגל 1985

אליפות ברזיל בכדורגל 1985 הייתה הפעם ה-29 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-26 בינואר 1985 והסתיימו ב-31 ביולי 1985. 

בתחרות השתתפו 44 קבוצות. התחרות נערכה במספר שלבים:

* 20 קבוצות שנבחרו בהתאם לתוצאות באליפויות קודמות חולקו ל-2 בתים תוך קיום משחק בית ומשחק חוץ עם קבוצות של הבית השני. הקבוצות שזכו במקום הראשון לאחר מחצית המשחקים ובסיום זכו להעפלה לשלב השני. כמו כן הקבוצות שזכו במקום השני והשלישי מכל בית לאחר סיום כל המשחקים העפילו לשלב השני.
* 22 קבוצות בהתאם לתוצאות אליפויות מדינות ברזיל ופינליסטים של סרייה ב' חולקו ל-2 בתים, בכל בית 12 קבוצות. המשחקים בבתים נערכו בשיטת משחק בית ומשחק חוץ. הקבוצות שזכו במקום הראשון לאחר מחצית המשחקים ובסיום זכו להעפלה לשלב השני. כמו כן הקבוצות שזכו במקום השני והשלישי מכל בית לאחר סיום כל המשחקים העפילו לשלב השני.
* בשלב השני 16 קבוצות חולקו ל-4 בתים. הקבוצות התמודדו בשיטת משחק בית ומשחק חוץ. מנצחי הבתים העפילו לחצי הגמר.
* שלב הגמר נערך בשיטת משחק בית ומשחק חוץ בין הקבוצות.
* בסופו של התהליך נערך משחק גמר בודד.
 
במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. 

קוריטיבה זכתה באליפות. זו הייתה הזכייה הראשונה בתולדות המועדון. 

==משתתפי התחרות לפי מדינות ברזיל==

==שלבי הגמר==

 

משתתפי משחק הגמר העפילו לגביע ליברטדורס

==שחקנים מצטיינים==
אדמר, שחקנה של גוארני כבש 20 שערים וזכה בתואר מלך השערים של האליפות. 

מריניו, שחקנה של באנגו זכה בפרס "כדור הזהב" לכדורגלן העונה.

==קישורים חיצוניים==
*[http://www.rsssfbrasil.com/tablesae/br1985.htm נתונים מאתר rsssf]
* [https://web.archive.org/web/20170716024304/http://futpedia.globo.com/campeonato/campeonato-brasileiro/1985 נתונים מאתר futpedia]

ברזיל
קטגוריה:עונות באליפות ברזיל בכדורגל
כביש 864

כביש 864, המכונה גם "כביש ראמה-פקיעין", הוא כביש אורך אזורי בגליל העליון המקשר בין צומת ראמה בכביש 85 לבין צומת חוסן בכביש 89. אורכו של הכביש הוא 13.8 ק"מ. 

תוואי הכביש, במיוחד חלקו הדרומי העולה מבקעת בית הכרם למרומי הגליל העליון, הררי ומפותל. ב-5 הקילומטרים הראשונים שלו, הכביש עולה 400 מטרים בגובה. הכביש מפותל וצר ברובו, ועובר דרך מספר כפרים דרוזים.

== צמתים לאורך הכביש ==
{| class="wikitable" border="1" cellpadding="1"
!ק"מ
!שם
!מיקום
!דרכים מצטלבות
|-
| colspan="4" align="center" bgcolor="#D8 BF D8" |כביש 864 מדרום לצפון
|-
| align="center" |0
| align="center" |צומת ראמה
| align="center" |ראמה
| align="center" |25x25 פיקסלים כביש 85
|-
| align="center" |5
| align="center" |צומת ללא שם
| align="center" |בית ג'ן
| align="center" |כניסה לבית ג'ן
|-
| align="center" |9.7
| align="center" |כיכר ללא שם
| align="center" |פקיעין
| align="center" |רחוב המוסך, פקיעין
|-
| align="center" |11
| align="center" |צומת ללא שם
| align="center" |פקיעין החדשה
| align="center" |כביש 8655
|-
| align="center" |12
| align="center" |צומת ללא שם
| align="center" |בוקייעה אל-ג'רביה
| align="center" |כניסה לבוקייעה אל-ג'רביה
|-
| align="center" |13
| align="center" |צומת ללא שם
| align="center" |חוסן
| align="center" |כניסה למושב חוסן
|-
| align="center" |13.8
| align="center" |צומת חוסן
| align="center" |חוסן
| align="center" |25x25 פיקסלים כביש 89
|}

== ראו גם ==
* כבישי ישראל

== קישורים חיצוניים ==

קטגוריה:ישראל: כבישים
קטגוריה:הגליל העליון: כבישים
קטגוריה:ראמה (יישוב)
קטגוריה:פקיעין
קטגוריה:בית ג'ן
דב רבינוביץ'

דב רבינוביץ (1912–1999) היה אתלט ישראלי. אלוף המכביה השנייה (1935) בהטלת כידון ובכך היה לאתלט הישראלי היחיד שזכה במדליית זהב במכבייה זו.

== ביוגרפיה ==
רבינוביץ' נולד בבאקו (כיום בירת אזרבייג'ן) למשפחה בת חמישה אחים. אחד מהם היה אילקה רווה, זמר וחלילן.

היה ספורטאי מצטיין, שיחק בכדורגל, בכדוריד ואף זכה בשנת 1930 באליפות ארץ ישראל בשחייה במשחה ל-100 מטר גב.

במכביה הראשונה שנערכה בשנת 1932 זכה רבינוביץ' במדליית כסף בהטלת כידון בתוצאה 38.18 מטר, אחרי הרי שניידר (47.0 מטר) ולפני גרינמן מישראל (38.02 מטר). הוא התאמן בקבוצת ברית מכבים עתיד.

במכביה השנייה שנערכה בשנת 1935 זכה רבינוביץ' במדליית זהב בהטלת כידון בתוצאה של 50.50 מטר, לפני בלא וייס מצ'כוסלובקיה ודוד הירשלר מישראל ארץ ישראל ובכך היה לאתלט הישראלי היחיד שזכה במדליית זהב במכבייה זו. בנובמבר אותה שנה הוא שיפר את שיא ישראל והעמידו על תוצאה של 50.82 מטר. שיא זה החזיק מעמד כחודשיים ונשבר על ידי אריה אטרמן ממכבי תל אביב (50.94 מטר).

באליפות האתלטיקה הראשונה של ארץ ישראל שנערכה באצטדיון ימק"א ירושלים בסוף נובמבר 1935 זכה ריבינוביץ' בשתי מדליות ארד, בהדיפת כדור ברזל בתוצאה של 10.56 מטר, אחרי זאב שטיל (11.36 מטר) ואריה אטרמן (11.77 מטר) ובהטלת כידון בתוצאה של 44.65 מטר, אחרי אריה אטרמן 46.62 דקות ולב גוריון מבר כוכבא (46.10 מטר). נוסף לכך, הוא סיים במקום רביעי בזריקת דיסקוס בתוצאה של 31.81 מטר.

באליפות ישראל שנערכה במאי 1948 זכה רבינוביץ' בשתי מדליות זהב, בזריקת דיסקוס בתוצאה של 35.59 מטר וביידוי פטיש בתוצאה של 28.77 מטר.

== חייו האישיים ==
בנו, עמיהוד רבינוביץ' אף הוא אתלט מצטיין, אלוף ישראל ביידוי פטיש.

== שיאים אישיים ==
* הטלת כידון: 50.82 מטר (1935), שיא ישראל בעבר
* יידוי פטיש: 35.12 מטר

== קישורים חיצוניים ==
* 
* 
* 
* 

== הערות שוליים ==

קטגוריה:אלופי המכביה: אתלטים
קטגוריה:אלופי ישראל בהטלת כידון
קטגוריה:אלופי ישראל בזריקת דיסקוס
קטגוריה:אלופי ישראל ביידוי פטיש
קטגוריה:אתלטים ארץ-ישראלים
קטגוריה:ישראלים ילידי אזרבייג'ן
קטגוריה:ספורטאי מכבי תל אביב
קטגוריה:שיאני ישראל באתלטיקה
קטגוריה:ישראלים שנולדו ב-1912
קטגוריה:ישראלים שנפטרו ב-1999
ממלכת קרואטיה-סלאבוניה

ממלכת קרואטיה-סלאבוניה הייתה חלק מהאימפריה האוסטרו-הונגרית, אשר הוקמה בשנת 1868 על ידי צירוף קרואטיה לסלאבוניה על פי הפשרה ההונגרית-קרואטית, ואשר התקיימה עד לאחר תבוסת האימפריה האוסטרו-הונגרית במלחמת העולם הראשונה בשנת 1918.

==רקע==
בשנת 1527 צורפה קרואטיה יחד עם ממלכת הונגריה לממלכת הבסבורג, ובשלום קרלוביץ צורף גם אזור סלאבוניה לשלטון בית הבסבורג. במהלך המאה ה-19 התעוררה הלאומיות הקרואטית, ובשנת 1848 סייעו הקרואטים לאוסטרים בדיכוי המרד ההונגרי.

==היסטוריה==
בשנת 1867 הושגה הפשרה האוסטרו-הונגרית של 1867, ולפיה הפכה קרואטיה לנחלת כתר הונגרית. בשנת 1868 הושגה פשרה בין קרואטיה להונגריה ונחתמה הפשרה ההונגרית-קרואטית, ולפיה אוחדו ממלכות קרואטיה וסלאבוניה לממלכת קרואטיה-סלאבוניה. קרואטיה קיבלה אוטונומיה מסוימת בעניינים מנהליים, חינוכיים, דתיים ומשפטיים, בעוד שהונגריה נשארה אחראית על תחומי החוץ והביטחון.

בשנת 1881 צורפו לממלכה שטחי מחוזות הגבול הצבאיים של קרואטיה וסלאבוניה, ובעקבות כך הועלה מספר הצירים הקרואטים באספה הלאומית ההונגרית מ-29 ל-40 צירים. בסוף המאה ה-19 הקרואטים והסרבים הביעו יותר ויותר רצון לעצמאות, ולייסודה של מדינה סלאבית מאוחדת בבלקן המערבי. אמנם דלמטיה, קרואטיה וסלאבוניה השתייכו לחלקים שונים של האימפריה, אך הם שייכו את עצמם לאותה אומה, ואף החזיקו בדגל ובסמל משותף. בתחילת המאה ה-20 התגברו דרישות הקרואטים והסרבים לאוטונומיה, והועלו הצעות ליצירת אימפריה טריאלית, ובה יקבלו הסלאבים מעמד שווה לגרמנים ולמדיארים.

המאבק לעצמאות הופסק בפתאומיות עם פרוץ מלחמת העולם הראשונה, שהחלה ב-1914. במהלך המלחמה לא אירעו קרבות בשטחי קרואטיה, אך אלפי חיילים ממוצא קרואטי נהרגו בשדות הקרב השונים. ב-29 באוקטובר 1918 עם קריסת האימפריה האוסטרו-הונגרית, הכריזו הקרואטים, הסרבים (תושבי בוסניה והרצגובינה) והסלובנים על עצמאות, והקימו את מדינת הסלובנים, הקרואטים והסרבים. זמן קצר לאחר מכן הצטרפה המדינה לממלכת סרביה והוקמה ממלכת הסרבים, הקרואטים והסלובנים, שהפכה בשנת 1921 לממלכת יוגוסלביה.

==ראו גם==
* קרואטיה באיחוד עם הונגריה
* ממלכת קרואטיה (ההבסבורגית)
* ממלכת סלאבוניה
* היסטוריה של קרואטיה

==קישורים חיצוניים==

* [http://books.google.hr/books?id=s2DRAAAAMAAJ&printsec=frontcover&hl=hr&source=gbs_ge_summary_r&cad=0#v=onepage&q&f=false ממלכת קרואטיה-סלאבוניה] 

קטגוריה:קרואטיה: היסטוריה
קטגוריה:הונגריה: היסטוריה
קטגוריה:האימפריה האוסטרו-הונגרית: מדינות